CELEX: 32015R2295
Language: bg
Date: 2015-12-09 00:00:00
Title: Регламент за изпълнение (ЕС) 2015/2295 на Комисията от 9 декември 2015 година за изменение на Регламент (ЕО) № 2074/2005 по отношение на списъците на одобрени предприятия за храни (Текст от значение за ЕИП)

10.12.2015   
            
            
               BG
            
            
               Официален вестник на Европейския съюз
            
            
               L 324/5
            
         РЕГЛАМЕНТ ЗА ИЗПЪЛНЕНИЕ (ЕС) 2015/2295 НА КОМИСИЯТА
   от 9 декември 2015 година
   за изменение на Регламент (ЕО) № 2074/2005 по отношение на списъците на одобрени предприятия за храни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 31, параграф 2, буква е) от него,
   като има предвид, че:
   
               (1)
            
            
               В Регламент (ЕО) № 882/2004 се установяват общи правила относно официалния контрол по отношение на съответствието с правилата на Съюза в областта на фуражите и храните, опазването здравето на животните и хуманното отношение към животните. В него се предвижда държавите членки да поддържат актуални списъци на одобрените предприятия, които да са достъпни за останалите държави членки и за обществеността.
            
         
               (2)
            
            
               В съответствие с изискванията, определени в Регламент (ЕО) № 2074/2005 на Комисията (2), Комисията трябва да осигури уебсайт, на който всяка държава членка да предоставя връзка към националния си уебсайт, съдържащ актуални и достъпни за другите държави членки и обществеността списъци на одобрените предприятия. Анализът на тези списъци за цели като оценка на въздействието и връзка с други ИТ инструменти на Комисията се оказа много бавен и сложен.
            
         
               (3)
            
            
               За да се опрости възможността за анализ на списъците на предприятия от държавите членки и за включване без излишно забавяне на одобрените от Съюза предприятия в списъците, е целесъобразно да се разреши използването на TRACES.
            
         
               (4)
            
            
               Изискванията, предвидени в настоящия регламент, предполагат адаптиране на настоящите практики както на стопанските субекти в областта на храните, така и на компетентните органи. С оглед на това е целесъобразно да се предвиди отложено прилагане на настоящия регламент.
            
         
               (5)
            
            
               Поради това Регламент (ЕО) № 2074/2005 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕО) № 2074/2005 се заменя с текста в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2016 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 декември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 165, 30.4.2004 г., стр. 1.
   
      (2)  Регламент (ЕО) № 2074/2005 на Комисията от 5 декември 2005 г. за установяване на мерки за прилагане по отношение на някои продукти съгласно Регламент (ЕО) № 853/2004 на Европейския парламент и на Съвета и по отношение на организацията на официалния контрол съгласно Регламент (ЕО) № 854/2004 на Европейския парламент и на Съвета и Регламент (ЕО) № 882/2004 на Европейския парламент и на Съвета, за дерогиране от Регламент (ЕО) № 852/2004 на Европейския парламент и на Съвета и за изменение на Регламенти (ЕО) № 853/2004 и (ЕО) № 854/2004 (ОВ L 338, 22.12.2005 г., стр. 27).
   
      ПРИЛОЖЕНИЕ
      
         
            „ПРИЛОЖЕНИЕ V
            
               Списъци на одобрените предприятия
            
            ГЛАВА I
            
               ДОСТЪП ДО СПИСЪЦИТЕ НА ОДОБРЕНИТЕ ПРЕДПРИЯТИЯ
            
            За да подпомогне държавите членки при предоставянето на актуални списъци на одобрените предприятия за храни на другите държави членки и обществеността, Комисията осигурява уебсайт, на който всяка държава членка предоставя връзка към националния си уебсайт, или информира, че списъците се публикуват чрез системата TRACES.
            ГЛАВА II
            
               ФОРМАТ НА НАЦИОНАЛНИТЕ УЕБСАЙТОВЕ
            
            А.   Общ списък
            
            
                     
                        1.
                     
                     
                        Всяка държава членка предоставя на Комисията адрес за връзка към един-единствен национален уебсайт, съдържащ в общ списък списъците на одобрените предприятия за продукти от животински произход, както са определени в точка 8.1 от приложение I към Регламент (ЕО) № 853/2004.
                     
                  
                     
                        2.
                     
                     
                        Общият списък, посочен в точка 1, съдържа един лист и се попълва на един или повече официални езици на Съюза.
                     
                  Б.   Оперативна схема
            
            
                     
                        1.
                     
                     
                        Уебсайтът, съдържащ общия списък, се разработва от компетентния орган или, когато е уместно, от един от компетентните органи, посочени в член 4 от Регламент (ЕО) № 882/2004.
                     
                  
                     
                        2.
                     
                     
                        Общият списък включва връзки към:
                        
                                    а)
                                 
                                 
                                    други уебстраници, разположени в същия уебсайт;
                                 
                              
                                    б)
                                 
                                 
                                    ако някои списъци на одобрени предприятия за храни не се поддържат от компетентния орган, посочен в точка 1 — към уебсайтове, поддържани от други компетентни органи, отдели, или, когато е уместно, организации.
                                 
                              
                  В.   Публикуване на списъците чрез системата TRACES
            
            Чрез дерогация от части А и Б държавите членки могат да предоставят списъците чрез системата TRACES.
            ГЛАВА III
            
               ОФОРМЛЕНИЕ И КОДОВЕ ЗА СПИСЪЦИТЕ НА ОДОБРЕНИТЕ ПРЕДПРИЯТИЯ
            
            Оформленията, включително съответната информация и кодове, се изготвят така, че да гарантират широка достъпност на информацията, засягаща одобрените предприятия за храни, както и да подобряват прегледността на списъците.
            ГЛАВА IV
            
               ТЕХНИЧЕСКИ СПЕЦИФИКАЦИИ
            
            Задачите и дейностите, посочени в глави II и III, се изпълняват в съответствие с техническите спецификации, публикувани от Комисията.“